好少鋪頭仲有賣傳統中式糕點，即使有都好難搵到好食。呢間奇趣餅家由細食到大，最愛紅豆餅、香蕉糕。日日新鮮製造，賣完再整，風雨不改，人情味就係呢d啦。鎮店之寶一定係紅豆餅，有時遇著咁岩新鮮出爐，熱騰騰仲好味。糯米皮超級煙韌，紅豆甜度適中。我最高紀錄一次食3個。記得由初初$2，加價加到今時今日$4，百物騰貴，不過寧願佢加價都唔想佢執笠，出面搵唔返呢種味道。經過的話不妨買半打返屋企，特別老一輩一定喜歡！😊